b'\n_START_ARTICLE_\nHad\xc5\xbe\n_START_SECTION_\nMali had\xc5\xbe\n_START_PARAGRAPH_\nOb prihodu v Meko vsak udele\xc5\xbeenec romanja (imenovan had\xc5\xbei) opraviti ve\xc4\x8d obredov, s katerimi se spomni \xc5\xbeivljenja Abrahama in Hagar. Tako mora najprej \xc5\xa1tirikrat obkro\xc5\xbeiti Kaabo znotraj Velike mo\xc5\xa1eje v Meki v \xc5\xa1ir\xc5\xa1em krogu, nato pa \xc5\xa1e trikrat po\xc4\x8dasneje in bli\xc5\xbeje kocki, vse v obratni strani od urinega kazalca. Ta obred se imenuje tavaf. Nato sledi sedemkratna hitra hoja med Safo in Marvo, hriboma v bli\xc5\xbeini, s \xc4\x8demer se spomnijo Hagarinega divjega iskanja vode iz Zamzamskega vodnjaka, preden ji ga je pokazal Alah. Ta dva obreda se imenujeta umra, v\xc4\x8dasih pa se ju poimenuje tudi kot mali had\xc5\xbe. Ve\xc4\x8dina vernikov ob tem tudi pije vodo iz omenjenega vodnjaka in si odstri\xc5\xbee nekaj las, vendar pa to dvoje ne predstavlja uradnega dela rituala._NEWLINE_Nekateri verniki se nato odlo\xc4\x8dijo obiskati sveto mesto Medina, \xc4\x8deprav to ni del uradnega had\xc5\xbea. Tam obi\xc5\xa1\xc4\x8dejo Prerokovo mo\xc5\xa1ejo in Mohamedovo grobnico, ki je ob mo\xc5\xa1eji. Prav tako sta tam tudi zadnja po\xc4\x8divali\xc5\xa1\xc4\x8da Abuja Bakra in Umarja.'